Бобо Бегмуродзода

Бобо Бегмуродзода (Бобо Бегмуродов; 11 январи 1952, ноҳияи Панҷакент — 8 январи 2016) — и тоҷик, корманди телевизиони Тоҷикистон ва асосгузори барномаи радиоии «Хоки Ватан». Собиқадори ҷанги Афғонистон.

 Зиндагинома 
Бобо Бегмуродов 11 январи соли 1952 дар ноҳияи Панҷакент ба дунё омадааст.. Соли 1969 мактаби миёнаи рақами 18-и деҳаи Артуч ва соли 1974 факултаи филологияи тоҷики Донишгоҳи омӯзгории шаҳри Душанберо хатм кардааст.

 Корнома 
Фаъолияти нахустини кории ӯ аз моҳи сентябри соли 1974 ба ҳайси муҳаррири барномаҳои ҷавонии телевизионии Тоҷикистон оғоз ёфта, худи ҳамон сол ба хизмати ҳарбии артиши Шӯравӣ дар вилояти Витебски Ҷумҳурии Белоруссия ҷалб мешавад. Баъд аз адои хидмати Ватан аз феврали соли 1976 Бобо Бекмуродзода аз нав ба телевизон баргашта, ба сифати муҳарири сиёсии телевизиони Тоҷикистон ба кор шурӯъ намуда, то соли 1980 дар ҳамин вазифа хидмат мекунад.
Бобо Бегмуродов аз моҳи декабри соли 1980 то январи соли 1983 дар ҳайати Қувваҳои маҳдуди Иттиҳоди Шӯравӣ дар Афғонистон дар вилоятҳои Фараҳ, Нимрӯз, Қандаҳор, Ҳирот ва Кобул фаъолият карда, аз моҳи декабри соли 1985 то соли 1989 бо гуруҳи мушовирони Шӯравӣ дар вазорату идораҳои Афғонистон корро идома медиҳад ва ҳамчун тарҷумони муовини аввали раиси вазирони Ҷумҳурии Афғонистон чанд сол адои вазифа кардааст.
Ӯ аз соли 1989 то соли 2009, яъне то бемор шуданашон мухбири Шабакаи 1-и телевизиони Тоҷикистон дар шаҳру ноҳияҳои Панҷакент, Айнӣ, Кӯҳистони Мастчоҳ, Истаравшан, Шаҳристон буд.

 Даргузашт 
Бобо Бегмуродзода 8 январи 2016 дар синни 64-солагӣ даргузашт.

 Ҷоизаву орденҳо 
Барои хизматҳои арзандаи ҷангӣ ва касбӣ бо мукофотҳои давлатии ИҶШС ва Афғонистон сарфароз гаштааст:

 Ордени «Дӯстии халқҳо»;
 Ордени «Ситораи сурх»;
 Медали «Ҷасорат»;
 Медали «Ташаккурнома аз халқи миннатпазири афғон»;
 Грамотаи Совети Олии СССР.

 Эзоҳ